Държавен вестник, бр. 12, 2010 г., стр. 38

СТР.  38	
Д Ъ Р Ж А В Е Н  В Е С Т Н И К 	
БРОЙ  12
Раздел II
Заявление за издаване на български лични 
документи
Чл. 5. (1) Български личен документ се 
издава въз основа на подадено заявление по 
образец съгласно приложения № 2, 3 или 4.
(2) Заявленията по ал. 1 при наличие на 
техническа възможност се попълват с данни от 
Националния автоматизиран информационен 
фонд „Национален регистър на българските 
лични документи“ (НАИФ „НРБЛД“) и се 
предоставят на заявителя за установяване съ­
ответствие на данните.
(3) Данните в заявленията, които не са по­
пълнени чрез НАИФ „НРБЛД“, и корекциите 
на попълнените данни се отразяват от заявителя 
на български език четливо на ръка.
(4) Образците на заявленията по ал. 1 се 
публикуват и на интернет страницата на МВР.
Чл. 6. (1) В заявлението имената се изпис­
ват без съкращения съгласно представеното 
удостоверение за раждане, удостоверение за 
сключен граждански брак, удостоверение за 
придобиване на българско гражданство или 
влязло в сила съдебно решение.
(2) Имената на чужденците се изписват, както 
са изписани в документите им за самоличност 
или за пътуване, а имената на чужденците, 
получили убежище, статут на бежанец или ху­
манитарен статут, които не притежават такива 
документи, се изписват по реда, по който те са 
ги посочили, в подписана от тях декларация 
пред компетентния орган.
Чл. 7. (1) Заявленията за издаване на бъл­
гарски лични документи се подават:
1. за лична карта и/или паспорт – в районно 
управление на Министерството на вътрешните 
работи (РУ на МВР), Столичната дирекция 
на вътрешните работи (СДВР), областните 
дирекции на Министерството на вътрешните 
работи (ОДМВР) по постоянен адрес, дирек­
ция „Български документи за самоличност“ 
(ДБДС) – МВР, или в дипломатическите или 
консулските представителства на Република 
България в чужбина;
2. за дипломатически паспорт и служебен 
паспорт – в МВнР;
3. за моряшки паспорт – в Изпълнителна 
агенция „Морска администрация“ (ИА „МА“) 
или в териториалните є дирекции;
4. за временен паспорт и удостоверение за 
завръщане в Република България на чужденец – в 
дипломатическите или консулските представи­
телства на Република България в чужбина;
5. за служебен открит лист за преминаване 
на границата и за временен паспорт за окон­
чателно напускане на Република България – в 
ДБДС – МВР;
6. за свидетелство за управление за моторно 
превозно средство (МПС) на български граж­
дани – в звената „Пътна полиция“ при СДВР/
ОДМВР по постоянен адрес, а в случаите на 
подмяна на свидетелството за управление на 
МПС поради изтичане срока на валидност – и 
в РУ на МВР, определени от главния секретар 
на МВР или от упълномощени от него длъж­
ностни лица по предложение на директорите 
на СДВР/ОДМВР или в дипломатическите или 
консулските представителства на Република 
България в чужбина;
7. за свидетелство за управление на МПС 
на чужденци – в звената „Пътна полиция“ при 
СДВР/ОДМВР;
8. за карта на бежанец, карта на чужденец 
с хуманитарен статут, карта на чужденец, по­
лучил убежище, удостоверение за пътуване зад 
граница на бежанец, удостоверение за пътуване 
зад граница на чужденец с хуманитарен статут 
и удостоверение за пътуване зад граница на 
чужденец, получил убежище – в СДВР/ОДМВР 
по постоянен адрес;
9. за временно удостоверение за напускане 
на Република България – в МВнР;
10. за документи за самоличност по чл. 59, 
ал. 1, т. 4 и 8 ЗБЛД и документи за пребива­
ване по чл. 59, ал. 2, 3 и 4 ЗБЛД – в дирекция 
„Миграция“ (ДМ) – МВР, или в звената „Миг­
рация“ при СДВР/ОДМВР;
11. за документи за пребиваване по чл. 59, 
ал. 5 ЗБЛД – в МВнР.
(2) При подаване на заявлението лицата 
удостоверяват самоличността си чрез предста­
вяне на документ за самоличност, документ за 
пътуване или друг заместващ документ.
(3) Заявлението не се приема при установена 
липса или несъответствие на единен граждански 
номер (ЕГН), личен номер на чужденец (ЛНЧ), 
личен номер (ЛН), имена и/или месторождение 
с данните в НАИФ „НРБЛД“.
(4) Към заявлението за издаване на първи 
български документ за самоличност на лице, 
придобило българско гражданство, се прилага 
официален документ за придобиване на бъл­
гарско гражданство и копие от националния 
му документ за самоличност или за пътуване.
(5) За удостоверяване на трайно увреждане 
при подаване на заявление за издаване на бъл­
гарски личен документ се представя валиден 
удостоверителен документ, издаден от компе­
тентен орган, копие от който се прилага към 
заявлението.
Чл. 8. (1) Заявленията за бързо издаване на 
български лични документи се подават:
1. за лична карта и/или паспорт – в РУ на 
МВР, определени от главния секретар на МВР 
или от упълномощени от него длъжностни лица 
по предложение на директорите на СДВР/
ОДМВР, или в ОДМВР по постоянен адрес, 
в ДБДС – МВР, или в дипломатическите или 
консулските представителства на Република 
България в чужбина;